kardosdrur/scandi-wiki huggingface dataset:
NRG Stadium

NRG Stadium er et stadion i Houston i Texas, USA, der er hjemmebane for NFL-klubben Houston Texans. Stadionet har plads til 71.500 tilskuere. Det blev indviet 24. august 2002, i forbindelse med at Texans kom ind i ligaen. 

Den 1. februar 2004 var Reliant Stadium vært for Super Bowl XXXVIII, hvor New England Patriots efter en dramatisk kamp besejrede Carolina Panthers.

Eksterne henvisninger 

 Stadionets hjemmeside 

Stadioner i NFL
Bygninger, konstruktioner og anlæg i Houston
Raymond James Stadium

Raymond James Stadium er et stadion i Tampa i Florida, USA, der er hjemmebane for NFL-klubben Tampa Bay Buccaneers. Stadionet har plads til 65.857 tilskuere. Det blev indviet 20. september 1998, hvor det erstattede Buccaneers gamle hjemmebane Tampa Stadium. 

Raymond James Stadium var 28. januar 2001 vært for Super Bowl, og var også vært for 2009-udgaven og skal være vært for Super Bowl LV d. 7. Februar 2021.

Udover amerikansk fodbold bliver Raymond James Stadium også benyttet af MLS-klubben Tampa Bay Mutiny.

Eksterne henvisninger 

 Stadionets hjemmeside 

Stadioner i NFL
Tampa
Fodboldstadioner i USA
Texas Stadium

Texas Stadium var et stadion i Dallas i Texas, USA. Det var indtil december 2008 hjemmebane for NFL-klubben Dallas Cowboys. De er nu rykket til det nye Cowboys Stadium. Texas Stadium har plads til 65.675 tilskuere. Det blev indviet 24. oktober 1971, hvor det erstattede Cowboys gamle hjemmebane Cotton Bowl. 
D. 11 April 2010 blev Texas Stadium revet ned for at gøre plads til et nyt motorvejsbyggeri.

Eksterne henvisninger 

 Stadioninfo

Stadioner i NFL
Sport i Dallas
SDCCU Stadium

SDCCU Stadium (tidligere Qualcomm Stadium) er et stadion i San Diego i Californien, USA, der er hjemmebane for NFL-klubben Los Angeles Chargers Stadionet har plads til 71.294 tilskuere og blev indviet i 1967.

SDCCU Stadium har tre gange, i 1988, 1998 og 2003 været vært for Super Bowl, finalen i NFL-ligaen.

Eksterne henvisninger 

 Stadionets hjemmeside 

Stadioner i NFL
Baseballstadioner
San Diego
State Farm Stadium

State Farm Stadium (tidligere University of Phoenix Stadium) er et stadion i Phoenix i Arizona, USA, der er hjemmebane for NFL-klubben Arizona Cardinals. Stadionet har plads til 63.400 tilskuere. Det blev indviet 1. august 2006, hvor det erstattede Cardinals gamle hjemmebane Sun Devil Stadium.

Den 3. februar 2008 var University of Phoenix Stadium vært for den dramatiske Super Bowl XLII, hvor New York Giants besejrede storfavoritterne New England Patriots. Stadionnet var i 2015 atter vært for en Super Bowl, da Super Bowl XLIX blev afviklet mellem New England Patriots og Seattle Seahawks, igen med Patriots som vinder.

Eksterne henvisninger 

 Stadionets hjemmeside

Stadioner i NFL
Phoenix
Highmark Stadium

Highmark Stadium (tidligere New Era Field, Ralph Wilson Stadium og Rich Stadium) er et stadion i Buffalo i New York, USA, der er hjemmebane for NFL-klubben Buffalo Bills. Stadionet har plads til 73.967 tilskuere. Det blev indviet i 1973, hvor det erstattede Bills gamle hjemmebane War Memorial Stadium.

Eksterne henvisninger 

 Stadionets hjemmeside 

Stadioner i NFL
Buffalo
Nissan Stadium

Nissan Stadium (tidligere kendt som Adelphia Coliseum, The Coliseum, LP Field) er et stadion i Nashville i Tennessee, USA, der er hjemmebane for NFL-klubben Tennessee Titans. Stadionet har plads til 68.798 tilskuere. Det blev indviet 27. august 1999, hvor det erstattede det gamle Vanderbilt Stadium, der havde været Titans hjemmebane den første sæson siden holdet kom til fra Houston.

Eksterne henvisninger 

 Stadionets hjemmeside

Stadioner i NFL
Nashville
Etableret i 1999
Lincoln Financial Field

Lincoln Financial Field er et stadion i Philadelphia i Pennsylvania, USA, der er hjemmebane for NFL-klubben Philadelphia Eagles. Stadionet har plads til 68.532 tilskuere. Det blev indviet 3. august 2003, hvor det erstattede Eagles gamle hjemmebane Veterans Stadium.

Eksterne henvisninger 

 Stadionets hjemmeside

Stadioner i NFL
Bygninger, konstruktioner og anlæg i Philadelphia
Burning Rain

Burning Rain er et band dannet af guitarist Doug Aldrich og sanger Keith St. John i 1998.

Medlemmer 
 Doug Aldrich – Lead guitar
 Keith St. John – Vokal
 Ian Mayo – Bas

Diskografi 
 1999 – Burning Rain
 2000 – Pleasure to Burn

Eksterne henvisninger 
 Burning Rain Officielle hjemmeside 

Musikgrupper fra USA
Dieter Paul Küssner

Dieter Paul Küssner (født 27. december 1941 i Hamborg) har været forstander for bl.a. Jaruplund Højskole og formand for Sydslesvigsk Forening.

Biografi 
Faderen kom først hjem fra krigen i 1947, og forinden var moderen, der tilhørte det danske mindretal i Sydslesvig, rejst hjem til Flensborg med børnene. Familien havde boet i Hamborg, hvorfra moderen med tre børn var blevet evakueret til Weismain i Oberfranken. ~ Efter realeksamen på Duborg-Skolen i 1958 var Dieter Küssner på Jaruplund Højskole, Kerteminde Højskole og Vrå Højskole. Han blev lærer fra Tønder Seminarium i 1966.

Hans anden hustru Vibeke Nørup Küssner og sønnen Tue er lærere på Duborg-Skolen. En lillebror, Rolf Küssner (født 1951), var fritidshjemskonsulent i Sydslesvigs danske Ungdomsforeninger. Han har to ældre søstre, Helga født 1936 og Traudl født 1937. Helga har udgivet sine barndomserindringer.

Hverv 
Dieter Küssner var lærer på Sønder Brarup danske skole i to år og derefter højskolelærer på Jaruplund Højskole, Krabbesholm Højskole og Try Højskole. 1979–1985 var han forstander for Egmont Højskolen. 1985-1994 var han redaktør for Slesvigland, et tosproget tidsskrift som har til formål at udbrede kendskab til den slesvigske historie, og som blev husstandomdelt i Sydslesvig og finansieret af Traugott Møller-Fonden. Tidskriftet videreføres nu som internet-tidsskrift. Fra 1994 til 2014 var Dieter Küssner forstander for Jaruplund Højskole ved Flensborg, den danske højskole i Sydslesvig. Han er bestyrelsesformand for Poul Kristensens Forlag, medlem af bestyrelserne for Traugott Møller-Fonden og I.C. Møller-Fonden og medstifter af det dansk-tysk-frisiske Dialog Forum Norden.

1989-2003 var han formand for Sydslesvigs Museumsforening, 1996-2002 medlem af Sydslesvigsk Forenings foredragsudvalg, 1997-2003 første næstformand i Sydslesvigsk Forening, og fra november 2003 til oktober 2013 var han formand for Sydslesvigsk Forening. Han var i 2005 talsmand for Mindretalsrådet i Tyskland og i 2005 formand for Det sydslesvigske Samråd.

Dieter Küssner er en habil kender af egyptisk og grønlandsk oldtids- og kulturhistorie, og han har ledet højskolerejser hertil og til Færøerne. Han underviser eller formidler også i grænselandets kulturhistorie, i det danske mindretals historie og i nordisk litteratur og billedkunst. Som højskoleforstander og formand for Sydslesvigsk Forening har han en del foredragsvirksomhed. I 2005 modtog han Dannebrogordenen. Som pensionist er han bosat i Jaruplund (Jarplund Dorf), men er stadig (2019) aktiv, bl.a. som medvirkende på højskolekurser.

Referencer

Kilder og links 
 Præsentation, Jaruplund Højskole
 Biografi, Grænseforeningen.dk

Riddere af Dannebrog
Skolefolk fra Danmark
Folkehøjskoleforstandere fra Danmark
Danske sydslesvigere
Personer fra Hamborg
Personer i Kraks Blå Bog
Esparsette

Esparsette (Onobrychis) er en slægt med ca. 50 arter, som er udbredt i Centralasien, Mellemøsten og Syd- og Vesteuropa. Desuden er flere arter spredt fra dyrkning og naturaliseret i resten af Europa og i Nordamerika. Det er opretvoksende urter (enårige og stauder) med spredtstillede blade, som er uligefinnede. Småbladene er elliptiske til lancetformede og helrandede. Blomsterne er samlet i endestillede, klaseagtige stande med op til 50 blomster. De enkelte blomster er lyserøde med gule eller violette striber. De har den typiske, uregelmæssige ærteblomstbygning med fane, vinger og sammenvokset køl. Kun en af de 10 støvdragere er fri, resten er sammenvoksede. 

Her beskrives kun de arter, som er naturaliseret i Danmark, eller som dyrkes her.

 Foder-Esparsette (Onobrychis viciifolia)
Kreditforsikring

Kreditforsikring er en erhvervsforsikring, der sikrer virksomheder mod tab, hvis kunderne ikke betaler som følge af konkurs. Forsikringen dækker et vist beløb af det udestående, og tabet reduceres derfor fra 100% til et minimum. Virksomhedens likviditet er derfor sikret og betyder i praksis, at virksomheden kan se bort fra risikoen for tab på debitorer i forretningsplanerne – og kan øge omsætningen uden at øge risikoen. Sammen med en kreditforsikring følger der i nogle selskaber også en gratis inkassoaftale med, således at virksomheden får hjælp til at inddrive beløbet.

Kreditforsikringsselskaberne hjælper også virksomhederne med at vurdere nye kunder og markeder og overvåger løbende de eksisterende kunder.

Brug 
De fleste virksomheder har forsikret deres bygninger, maskiner, lagre og lignende aktiver. Men mange virksomheder glemmer at forsikre deres tilgodehavender hos kunderne. Når virksomheder baserer deres forretning på kredit til kunderne kan det få store konsekvenser, hvis blot én af de store kunder går konkurs.

Forsikring
Kraka Fyr

Kraka Fyr er et rekonstrueret vikingeskib baseret på skibsfundet Skuldelev 6. 

Skibet er bygget i fyr, med køl og stævne af eg. Delene i den indvendige konstruktion er fremstillet af fyr, rødel og birk. Det originale skib er bygget i Sognefjorden i Norge omkring år 1030. Det er mærkværdigvis på samme sted og på samme tid som det havgående handelsskib Skuldelev 1. Der er flere ligheder i konstruktionen af de to skibe, som viser slægtskabet. F.eks. har de begge det specielle, langsgående bundknæk i skibssiden under vandlinjen.

Skuldelev 6 var oprindeligt bygget som en forholdsvis lavbordet båd med 6 bordgange. Den har sandsynligvis været brugt til transport eller fragt af varer eller til fangst og fiskeri i beslægtede farvande. Den kunne ros fra ikke mindre end 14 årepositioner langs essingen.

Kraka Fyr sejles af et bådelaug tilknyttet Vikingeskibsmuseet og kan ses sejle på Roskilde Fjord om sommeren. Skibet er 11,2 meter langt med en besætning på 8-15 mand.

Med den rigtige vind kan Kraka komme op på omkring 12,5 knob; for årer omkring 2,5 knob.

Se også  
 Rekonstruktioner af vikingeskibe

Referencer

Eksterne henvisninger 

Vikingeskibsmuseets bådsamling online: Kraka Fyr 

Rekonstruktioner af vikingeskibe
Skibe bygget i Danmark
Pegasus (springredskab)

Pegasus er et springredskab der er kendt indenfor konkurrencegymnastik. Redskabet bliver brugt til trampolinspring, hvorved man kan lave andre spring.

Eksterne henvisninger 
 YouTube: Rudy Out på Pegasus

Gymnastikredskaber
Trampolinspring
Marbella

Marbella er en by og kommune i Málaga-provinsen i Andalusien i Sydspanien. Marbella har  indbyggere.

Stedet er en vigtig turistby ved Costa del Sol og har blandt andet flere, større golfbaner i sin omegn. Disse tiltrækker turister fra hele verden og særligt fra Nordeuropa og Mellemøsten.

I byen findes der en mængde spisesteder; restauranter, barer og diskoteker. Marbellas lystbådehavn, Puerto Banús, ligger lidt vest for selve byen.

Galleri

Referencer

Eksterne henvisninger 

 Marbella kommunes officielle hjemmeside

Byer i Andalusien
Costa del Sol

Costa del Sol er en region som udgør kystbyer og småsamfund i den sydlige del af Málaga-provinsen i det sydlige Spanien, i den autonome region Andalusien. Navnet bliver ofte oversat til "Solkysten" på dansk. Tidligere bestod kysten af små, rolige fiskerlandsbyer, men regionen blev totalt forandret i sidste halvdel af det 20. århundrede. Området er nu et verdensberømt turistområde med et næsten sammenhængende bælte af byer og turistområder langs hele kystlinjen. 

Costa del Sol strækker sig vestover langs Middelhavskysten fra Nerja forbi Málaga by til øst for grænsen til Cádiz-provinsen.

Der har været bosættelser i regionen fra bronzealderen, og området har været under fremmed styre fra forskellige kulturer som fønikerne, kartagerne, romerne, vandalerne, visigoterne og maurerne, før Reconquista. 

Området er stærkt urbaniseret, med et bredt tætbebygget bælte langs kysten. Den arkitektoniske stil er en blanding af små hvide huse og store højhuse – særligt på de typiske turiststrande.

Eksterne henvisninger 

Spaniens geografi
Andalusien
Plovdiv

Plovdiv ) er den næststørste by i Bulgarien efter hovedstaden Sofia med  indbyggere. Byen er det administrative center i provinsen Plovdiv i det sydligere Bulgarien, i tillæg til den største og vigtigste by i det historiske område Øvre (eller Nordlige) Thrakien, vidt kendt for sin ældgamle og mangfoldige kultur og tusindårige historie. 

Byen ligger ved floden Maritsa, cirka 130 km øst for Sofia, på den frugtbare thrakiske slette. Byen har også en stor og mangfoldig industri og et akademisk miljø med universitet, forskningsinstitutter og højskoler.

Historie 
Plovdivs historie strækker sig 6.000 år tilbage i tiden, noget som gør byen til en af de ældste byer i Europa. Byen hed Evmolpija da den i 342 f.Kr. blev erobret af Filip 2. af Makedonien, som omdøbte byen til Filippopolis. Byen blev senere en selvstændig thrakisk by under navnet Pulpudeva, før den blev en del af Romerriget og hovedstad i Thrakien i år 46 f.Kr. Romerne omdøbte byen til Thrimontium "tre bjerge" efter de tre højder den gamle by ligger på.

Slaverne erobrede byen i 500-tallet og sørgede for at indlemme byen i det første bulgarske rige og omdøbte den nok en gang, nu til Pâldin, før bulgarerne overtog byen i 815. Tyrkernes invasion i 1364 forårsagede store ødelæggelser, men byen blev genopbygget med et utal af moskeer og basarer, skiftede navn til Filibe og blev hovedstad i den osmanniske provins Østrumelien. Navnet Plovdiv fik byen i 1400-tallet.

Da Bulgarien var under det Osmanniske Rige i 1800-tallet, blev den bulgarske befrielseskamp ledet fra Plovdiv, men da byen blev befriet fra osmannerne efter Slaget ved Plovdiv i 1878 blev den alligevel ikke en del af fyrstedømmet Bulgarien, og blev i stedet hovedstad i det osmanniske Østrumelien frem til 1885 da den blev en del af Bulgarien.

Klima

Galleri

Referencer

Eksterne henvisninger

Byer i Bulgarien
Kvarter (by)

Et kvarter er en del af en bymæssig bebyggelse med sit eget lokale særpræg. Afgrænsningen af området kan være administrativ og fastsat af eksempelvis kommunen.

Det kan det også være et ikke administrativt begreb, men en særskilt bydel med sin egen karakter. Typisk benyttes kvarter om geografisk afgrænsede områder med ensartet præg fx et villakvarter, slumkvarter, latinerkvarter, forretningskvarter, industrikvarter, osv. Et kvarter kan også være afgrænset af store veje, jernbaner, vandløb, grønne områder og landskabsmæssige karaktertræk.

Kvarterer i Danmark 

I Danmark benyttes kvarter ofte som en uformel betegnelse for en afgrænset bymæssig bebyggelse. En bydel består ofte af flere kvarterer.

Kvarterer i Københavns Kommune 

Københavns Kommune har fra gammel tid været inddelt i kvarterer, svarende til andre kommuners ejerlav. Kommunen er inddelt i følgende kvarterer:
 Amagerbro kvarter
 Sankt Annæ Vester kvarter
 Sankt Annæ Øster kvarter
 Brønshøj kvarter
 Christianshavns kvarter
 Eksercerpladsens kvarter
 Emdrup kvarter
 Frihavnens kvarter
 Frimands kvarter
 Husum kvarter
 Kongens Enghave kvarter
 Klædebo Kvarter
 Købmager kvarter
 Nørrevold kvarter
 Nørre kvarter
 Rosenborg kvarter
 Snarens kvarter
 Sundby Overdrev kvarter
 Strand kvarter
 Sundbyvester kvarter
 Sundbyøster kvarter
 Udenbys Klædebo Kvarter
 Utterslev kvarter
 Udenbys Vester kvarter
 Valby kvarter
 Vanløse kvarter
 Vester kvarter
 Vigerslev kvarter
 Vestervold kvarter
 Øster kvarter
 Østervold kvarter
I dag er Københavns Kommune inddelt i 67 kvarterer.

Se også 
 byområde
 bydel
 nabolag
 bebyggelse

Referencer 
 Oxford English Dictionary (1989)
 Nudansk Ordbog

Noter
Kolonimagt

Kolonimagt er et land, som regel en stormagt, som har formel kontrol over andre lande, og disse lande bliver da betragtet som kolonier.

De største kolonimagter i verdenshistorien var Spanien, Portugal, Frankrig og Storbritannien. Men også andre stater som Holland, Belgien, Italien, Tyskland og Danmark var kolonimagter.

I modsætning til de nævnte lande, som havde kolonier i andre verdensdele, koloniserede stormagterne Rusland og Japan deres nærområder.

USA var en tidligere koloni, som formelt var imod kolonialisme (skønt de herskede over Filippinerne), og amerikansk ekspansion tog derfor form af ren erobring af tidligere indianske og mexicanske områder, køb af land fra Rusland, eller uformel, men meget reel dominans over andre lande, specielt i Latinamerika, såkaldt nykolonialisme.

Kolonialisme og nykolonialisme kaldes også for imperialisme, og imperialisme har ført til mange millioner dødsfald omkring om i verden.

Se også 
 Imperium
 Kolonialisme

Kolonialisme
Sapphire Gainor

Sapphire Gainor (født 5. april 1985) er en dansk TV-værtinde, skuespiller, sangerinde og freelance-model. 

Hun er opvokset i Svendborg, Stenlille og Maryland, og er uddannet på Calderdale College i 2004 som danser. 

Hun er kendt som en af værtinderne på SBS Net's Game Shows, har lavet en del kommercielt modelarbejde, og fremstod på coveret af Baby Woodroses album Love Comes Down fra 2006.

Hendes fulde navn er Niobe Sapphire Annabelle Sofia Gainor.

Eksterne henvisninger 
 

Tv-værter fra Danmark
Skuespillere fra Danmark
Modeller fra Danmark
KW

KW, kW eller kw kan have flere betydninger:
 Watt – (kilowatt) en fysisk enhed for effekt
 .kw – et nationalt topdomæne, reserveret til Kuwait
 K.W. – Koningshooikt-Wavre linjen
 KW – et pseudonym for tegneren Kurt Westergaard (1935-2021)
Lars Sidenius

Lars Sidenius (født 11. marts 1949) er en dansk skuespiller.

Sidenius er uddannet fra Statens Teaterskole i 1984.

Debuterede som forfatter april 2012 på Forlaget Fahrenheit med bogen "Johanne, Johanne ..."

Filmografi

Film

Tv-serier

Eksterne henvisninger 
 

Skuespillere fra Danmark
Lizzie Corfixen

Lizzie Güldenløve Corfixen (født 11. januar 1944 i Slagelse, død 26. august 1988) var en dansk skuespiller.

Lizzie Corfixen er mor til Liv Corfixen.

Filmografi 
 Med kærlig hilsen (1971)
 Afskedens time (1973)
 Prins Piwi (1974)
 Den dobbelte mand (1976)
 Inden vi vågner (1976)
 Strømer (1976)
 Pas på ryggen, professor (1977)
 Modellerne (film) (1978)
 Barluder (1982)
 Et skud fra hjertet (1986)

Eksterne henvisninger 
 
 

Skuespillere fra Danmark
Personer fra Slagelse
Gillette Stadium

Gillette Stadium er et stadion i Foxborough syd for Boston i Massachusetts, USA, der er hjemmebane for NFL-klubben New England Patriots. Stadionet har plads til 68.756 tilskuere. Det blev indviet 9. september 2002, hvor det erstattede Patriots gamle hjemmebane Foxboro Stadium. Stadionet er navngivet efter sponsoren Gillette.

Udover NFL benyttes Gillette Stadium også af MLS-holdet New England Revolution.

Eksterne henvisninger 

 Stadionets hjemmeside

New England Patriots
Stadioner i NFL
Sport i Boston
Bygninger, konstruktioner og anlæg i Boston
Slaget ved Old Church

Slaget ved Old Church blev udkæmpet den 30. maj 1864 som en del af generalløjtnant Ulysses S. Grant's Overland kampagne mod den konfødererede general Robert E. Lee's Army of Northern Virginia.

Mens hærene var låst fast langs  Totopotomoy Creek linjen, begyndte generalmajor Philip Sheridan's unionskavaleri at sende følere ud mod øst og syd. En eskadron af 17th Pennsylvania kavaleriregiment fra oberst Thomas C. Devin's brigade rykkede fra Old Church Tavern til en lettere forsvaret position ved Matadequin Creek. Da han var klar over betydningen af et nærliggende vejkryds ved Old Cold Harbor, 10 km fra Richmond, sendte general Lee brigadegeneral Matthew C. Butler's brigade på 2.000 kavalerister nordpå fra Cold Harbor for at undersøge om krydset var truet.  

Om eftermiddagen den 30. maj nåede Butlers brigade til krydset og pressede eskadronen fra Pennsylvania tilbage. Selv om yderligere to eskadroner blev sendt af sted for generobre stedet pressede hovedstyrken af den konfødererede brigade Unionens kavaleri tilbage til Creeken. Devin beordrede resten af sin brigade til Creeken, inklusive reserve brigaden under brigadegeneral George A. Custer. Divisionen kommandør, brigadegeneral Alfred Thomas Torbert beordrede hele divisionen til at følge efter. Den kraftige træfning foregik udelukkende afsiddet,  da Unionen havde den største ildkraft fra repetergeværer. Konføderationens kavaleri måtte give efter for den større unionsstyrke og flygtede tilbage mod Cord Harbor. Unionskavaleriet forfulgte dem, indtil de var 2½ km fra Cold Harbor og slog lejr der for natten. 

Døren var åben for, at Sheridan kunne erobre den vigtige korsvej den følgende dag, starten på det blodige slag ved Cold Harbor.

Referencer 
National Park Service beskrivelse af slaget 
 U.S. War Department, The War of the Rebellion: a Compilation of the Official Records of the Union and Confederate Armies, U.S. Government Printing Office, 1880–1901.

Eksterne links 
Beskrivelser og fotos af Matadequin Creek

Slag i den amerikanske borgerkrig i Virginia
Disney Cinemagic

Disney Cinemagic er en tv-kanal, som først blev vist i Storbritannien marts 2006. Senere har den også haft debut i Frankrig, Spanien og seneste i Portugal. Disney Cinemagic har erstattet Toon Disney i hvert eneste land.

Eksterne henvisninger 

 Engelsk / Official hjemmeside 
 Fransk hjemmeside 
 Spansk hjemmeside 
 Portugalisk hjemmeside 

Tv-kanaler fra USA
Paros

Paros er den tredjestørste græske ø i Kykladerne, beliggende tæt på Tyrkiet. Øen er på 186 km2 og har ca. 10.000 indbyggere.

Fra havnebyen Parikía med ca. 2.000 indbyggere er der færgeforbindelse til andre dele af Grækenland, f.eks. Piræus, Mykonos, Naxos, Samos og Kreta. 
Lufthavnen "Paros Panteleio Airport" ligger 9 km sydvest for Parikía tæt på byen Alyki (Aliki) med afgange til og fra Athen.

Der er frugtbare områder, hvor der dyrkes korn, oliven, frugt, grøntsager og vindruer til vinfremstilling. 

Paros er desuden kendt for sin hvide marmor, der f.eks. blev benyttet til Napoleons grav i Paris.

Kykladerne
Happy Feet

Happy Feet er en australsk-produceret computeranimeret, musicalfilm fra 2006, instrueret og skrevet af George Miller. Den blev produceret af Animal Logic for Warner Bros. og Village Roadshow Pictures og blev udgivet i Nordamerika 17. november 2006. 
 
Selvom det primært er en animeret film, så er der optaget scener med virkelige mennesker. Filmen blev samtidig udsendt i både traditionelle biografer og i IMAX 2D-format. Studiet har antydet, at en fremtidig IMAX 3D-udgivelse er en mulighed. 

Happy Feet vandt Oscar for bedste animationsfilm og var nomineret til en Annie Award for bedste animerede spillefilm.

Filmen er dedikeret til mindet om Nick Enright, Michael Jonson, Robby McNeilly Green og Steve Irwin.

Medvirkende

Kildehenvisninger 
 

Film fra Australien
Animationsfilm fra USA
Film fra 2006
Computeranimationsfilm
Musicalfilm fra USA
Oscar for bedste animationsfilm
Tinos

Tinos er en græsk ø i Kykladerne. Tinos er 194 km² og har ca. 9.000 indbyggere.

Hele året, men især 25. marts og 15. august, besøges øen af pilgrimme fra den græsk-ortodokse verden. Nogle pilgrimme kravler på knæene fra havnen til valfartskirken Panagia Evangelistria.

Øen har ingen lufthavn, men havnebyen Tinos har færgefart til Mykonos, Syros, Piræus, Andros og Ráfina.

Eksterne henvisninger 

Kykladerne
Hubert H. Humphrey Metrodome

Hubert H. Humphrey Metrodome (normalt bare kendt som The Metrodome) var et overdækket stadion i Minneapolis i Minnesota, USA, der er hjemmebane for både NFL-klubben Minnesota Vikings og baseballholdet Minnesota Twins fra MLB-ligaen. Stadionet havde plads til 64.111 tilskuere. Det blev indviet 3. april 1982, hvor det erstattede Vikings gamle hjemmebane Metropolitan Stadium.

Stadionet blev opkaldt efter den tidligere borgmester i Minneapolis, Hubert Humphrey.

Eksterne henvisninger 

 Stadionets hjemmeside 

Stadioner i NFL
Baseballstadioner
Idrætsanlæg i USA
Minneapolis
M&T Bank Stadium

M&T Bank Stadium (tidligere kendt som Ravens Stadium) er et stadion i Baltimore i Maryland, USA, der er hjemmebane for NFL-klubben Baltimore Ravens. Stadionet har plads til 71.008 tilskuere. Det blev indviet i 1998, hvor det erstattede Ravens gamle hjemmebane Memorial Stadium.

Eksterne henvisninger 

 Stadioninfo 

Stadioner i NFL
Baltimore